mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk hbs_cyr mk mk ru mk ru mk ru mk ru mk mk mk en mk mk ru mk mk mk hbs_cyr hbs_cyr mk mk mk mk mk mk mk mk mk mk mk mk mk mk mk mk mk mk mk bg mk mk mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Дејан Дуковски: Галичник е магично место и еден успешен филмски фестивал може да биде многу „среќен“ тука | МКД.мк
Се запали возилото во кое се возел началникот на...
Брнабиќ му одговори на Милановиќ: За нас убивањето деца е...
Вучиќ: Србија нема да гласа за исклучување на Русија од...
Путин потпиша нов закон – на оние кои ќе одбијат...
Претседателот на Јужна Кореја снимен како пцуе по средба со...
Утврдена е производната цена за килограм арпа - 27 денари,...
Дејан Дуковски: Галичник е магично место и еден успешен филмски фестивал може да биде многу „среќен“ тука
Оваа година се одржува третиот по ред Галичник филм фестивал. Приказна што се ткае под магијата на ѕвезденото небо, прегрната од недопрената галичка убавина на височина од 1.500 метри.
Полека, но сигурно Галичник филм фестивал се позиционира како исклучително значаен културен настан, кој од една страна нè носи надвор од хаосот на градот, а од друга нè храни со богата филмска програма, еднаква на помпезниот Кан. Како дел од годинашниов Галичник филм фестивал, од 3 до 5 август, ќе се одржи „Екс - ЈУ“ работилницата за краткометражни сценарија Дејан Дуковски – човекот што создава магија од зборови, човекот што успева да извезе приказна од она што копнее да биде кажано.
Неодамна беше најавена сценаристичката работилница што ќе ги обедини уметниците од целиот регион. Од каде потекнува идејата за оваа работилница и кои се Вашите очекувања од неа?
- Идејата за работилницата потекнува од организаторите на Галичник филм фестивал. Јас со задоволство ја прифатив. Самиот Галичник е магично и инспиративно место. Мислам дека ваква креативна работилница овде може да биде многу убаво и корисно искуство за сите учесници. Самиот амбиент буди креативни и инспиративни чувства. Досега имам мали, ама одлични искуства со овој тип на работа во Галичник, и се надевам дека така ќе биде и овој пат.
Колкава е заинтересираноста до сега и на кој начин ќе се спроведе?
- Колку што знам, има добар интерес и досега се пристигнати доста сценарија. Ќе се направи селекција во однос на организациските можности на фестивалот и квалитетот на понудените сценарија. Се работи за формат на сценарија за краток игран филм и пропозициите се јасни.
Со оглед на понудените сценарија, мислам дека ќе биде прилично тешка задача да се изберат учесниците. Лично би сакал да влезат сите што пројавиле интерес и што заслужуваат, ама тоа веројатно не е реално. Тоа е и работа на организаторите. Идејата е да се направи еден колективен „бреин сторминг“ околу сценаријата на учесниците и заеднички да се обидеме да ги доразвиеме и подобриме. Некој вид интензивен „скрипт докторинг“. Сценариото е клучен момент за секој филм. Со добро сценарио има шанси да се сними лош филм, со лошо сценарио тешко ќе се сними добар филм.
Дали можеби од токму оваа работилница ќе очекувате да почне едно културно обединување на филмските уметници/сценаристи од регионот?
- Доволно е да помрднеме едно камче во таа насока. Јас лично работам доста во регионов и мислам дека природно и неминовно сме упатени едни на други. За да има поголема смисла и значење нашава работа. Се разбира, сето тоа е поврзано со организациско-продукциски способности, па и политички одлуки. Генерално, да не заборавиме, заедно сме појаки. Има и поддршка и фондови, како на пример Еуроимаж, за овој тип на заеднички проекти и копродукции.
Галички филмски фестивал и оваа работилница скромно ги прават првите чекори во своето постоење, ама се надевам ќе преминат во традиција. Во регионот и пошироко.
Колку младите во Македонија, па и во регионот, имаат интерес, но и талент професионално да се развиваат како сценаристи, драматурзи и воопшто филмски и театарски професионалци?
- Интерес има. Тоа е популарна работа. Прашањето е колку има можност. Колку е потребна таа работа. Колку има публика. Колку луѓе одат во кино. Потребата е, да не речам, ама колку што има потреба од морнари во Македонија. Затоа ваквите регионални, а и пошироко од тоа, поврзувања и соработки, се значајни и потребни. На крај, во поширок контекст подобро се бруси и квалитетот.
Низ суровата реалност на секојдневието во кое живееме, несомнено филмот, театарот се неопходното бегство што нè храни, но воедно и ни ги отвора широко затворените очи. Во која насока сонувате да се развие Галичник филм фестивал?
- Па нешто од тоа веќе спомнав. Мислам дека е добро за фестивалот да добие една препознатливост и квалитет пред сè во регионов, но со време и пошироко. Знам дека звучи општо и не е едноставно, ама тоа единствено има смисла. Времињава се тешки, но мора да се избориме за убавите идеи. Галичник е магично место и еден успешен филмски фестивал може да биде многу „среќен“ тука.
Сигурно постои приказна зошто баш Галичник е одбран за место во кое започнува еден прекрасен фестивал на филмот. Каква е кинотрадицијата на ова волшебно место? Какви сè приказни, анегдоти и магија се кријат во ова недопрено место?
- Како мало дете, го памтам дури и мирисот на киносалата во која речиси секоја вечер преку летото имаше кинопроекција. Беше тоа многу одамна. Тоа прекрасно кино со балкон го паметат многу Галичани и сигурен сум дека им враќаат носталгични сеќавања. Денес во Галичник се бориме да го спасиме тоа „кино со историја“ од пропаѓање и заборав. Не е едноставен проект за реализација, ама како што реков, мораме да се избориме за добрите идеи. Се надевам дека еден ден филмскиот фестивал ќе има свои проекции баш во таа киносала.
За крај, на што работите во моментов? Кое е вашето место каде што се чистите од креативното лудило? Каде ја наоѓате инспирацијата да ја преточите секоја мисла во незаборавна приказна?
- Освен моите театарски ангажмани, ова лето веднаш по филмскиот фестивал, баш во Галичник ќе работам на филмско сценарио со еден мој пријател и колега од Данска, Јакоб Седер. Така што, се надевам на креативен август во Галичник.
Среда, Јули 20, 2022 - 16:39
Бугарски филм со македонски актер кандидат за Оскар
Андреј Ал-Асади: Скопскиот поетски фестивал му е потребен на градот за да ја разгори љубовта кон пишаниот збор
Вечер се отвора третиот Галичник филм фестивал
„Лупење идеи“ – 13. издание на Фестивалот „МакеДокс“ од 18 до 25 август во Скопје
Огнена група – Муса Џафери, Изет Меџити, Невзат Бејта......
Малолетнички се степале во Дебар Маало (ВИДЕО)
Од август има решение за прекин на изградбата, бетонирањето...
Кадиров со нов предлог – да се мобилизираат половина...
Хрватскиот претседател: Србите покрај мене жив нема да...
Што се чита во комшии?
Најемотивниот говор во кариерата на Федерер кој едвај...
Прва тепачка за кашкавал откако сме во НАТО
Во случај на нуклеарка, заборавете на регенератор
Зошто вакви казни нема и за силувачи?
Фатмир Бесими Нов Закон за буџет: Oтчетност, дигитализација и подобро планирање
„Вчерашниот ден измина, утрешниот допрва доаѓа, го имаме само денес - да започнеме“.
Како понатаму во свет(от) кој се соочува со шокови
Шоковите кои се случуваат истовремено и распадот на меѓународната соработка го направија управувањето со кризи невозможно - барем со користење на стандардните алатки.
Проповед за Македонија и нејзината култура
Oд Словото за академик Божин Павловски, 80 години од раѓањето и 60 години од неговото творештво.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by